ང་རང་གིས་ཕལ་ཆེར་དེབ་ཕྲེང་དེ་ཡོངས་སུ་རྫོགས་པར་བཀླགས་ཚར་ཡོད།ལས་ཀའི་རྐྱེན་གྱིས་ང་ལ་ཕྱི་གླིང་གི་གྲོགས་པོ་ཤིན་ཏུ་མང་ཞིང་།ཁོ་ཚོའི་ཁྲོད་དུ་སྐྱེས་པ་མཚན་མཐུན་པའང་མང་པོ་ཡོད།དེ་བས་ངས་སྔ་མོ་ནས་འཚོ་བའི་རྣམ་པ་མི་འདྲ་བ་མཐའ་དག་དང་ལེན་བྱས་ཡོད་ཅིང་།འཇིག་རྟེན་འདི་ནི་རྣམ་པ་སྣ་ཚོགས་ཀྱིས་གྲུབ་པ་དང་།ཡོད་པ་ཡིན་ན་ལུགས་དང་མཐུན་པའིལྟ་བའང་བདེན་པར་བཟུང་ཡོད།དེ་མིན་ཧ་ཅང་གཟབ་ནན་དང་གནས་ལུགས་ལྡན་པའི་ངང་དུ་མཚན་མའི་སྐོར་གླེང་བར་གོམས་ཡོད་ལ་དེར་བརྟེན་ནས་ཕན་ཚུན་དོགས་མི་བདེ་བར་བྱེད་པ་དང་།མངོན་ཆུང་གི་ཉམས་སྟོན་པ་སོགས་བྱ་མི་སྲིད།དེ་ལྟ་ནའང་ངས་ཀྲུང་གོ་བ་དང་མཉམ་དུ་དེའི་སྐོར་གླེང་དཀའ་བར་འདུགཧ་ལས་དགོས་པ་ཞིག་ལ་ངས་ཉེ་གམ་གྱི་ཀྲུང་གོའི་གྲོགས་པོ་དག་དང་ལྷག་པར་དུ་བུད་མེད་དག་དང་མཉམ་དུ།འཁྲིག་སྦྱོར་བྱེད་དུས་ཀྱི་འདྲ་མཉམ་གྱི་འབྲེལ་བ་དང་།འདོད་པ་ཚིམས་པ།མཚན་མའི་སྐོར་གླེང་སྐབས་ཀྱི་འདྲ་མཉམ་གྱི་གོ་གནས་སོགས་ཀུན་གྱིས་ཤེས་ས་ནས་གླེང་ཆོག་སའི་སྟེགས་བུ་ཞིག་མི་རྙེད་པར་འདུག